బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
"తను... వచ్చేనంట"
తేజ కాకుమాను (బాహుబలి ఫేం), రేష్మి గౌతం, ధన్య బాలకృష్ణన్ నటినటులుగా రూపొందుతున్న చిత్రం "తను... వచ్చేనంట".
| Updated:
Jun 21, 2016, 12:38AM IST
"తను... వచ్చేనంట"
తేజ కాకుమాను (బాహుబలి ఫేం), రేష్మి గౌతం , ధన్య బాలకృష్ణన్ నటినటులుగా రూపొందుతున్న చిత్రం "తను... వచ్చేనంట". ఈ చిత్రానికి వెంకట్ కాచర్ల దర్శకత్వం వహిస్తున్నారు. శ్రీ అచ్యుత ఆర్ట్స్ బ్యానర్‌పై చంద్రశేఖర్ ఆజాద్ నిర్మిస్తున్న ఈ సినిమా టాకీ పార్ట్ పూర్తి చేసుకుంది. ఈ చిత్ర రచయిత, నిర్మాత అయిన చంద్రశేఖర్ ఆజాద్ పాటిబండ్ల మాట్లాడుతూ "ప్రస్తుతం లవ్ స్టొరీలతో పాటు హారర్, కామెడీ సినిమాల హవా ఎక్కువగా నడుస్తుంది. అలాగే మన ప్రేక్షకులు సెంటిమెంట్ కథల్ని కూడా బాగా ఆస్వాదిస్తారు. జాంబి + కామెడీ = జమేడి జోనేర్ సినిమా అంటే ఏంటో మా సినిమాతో తెలుగు తెరకు పరిచయం చేస్తున్నాం. కథ, కథనం కొత్తగా వుంటాయి. ఈ సినిమాలో విజయ్ అద్భుతమైన విజువల్ గ్రాఫిక్స్ అందించారు. రేష్మి పాత్ర సినిమాకి హైలైట్‌గా నిలుస్తుంది. ఇటీవల చేసిన షెడ్యూల్‌తో టాకీ పార్ట్ పూర్తయింది. పోస్ట్ ప్రొడక్షన్ వర్క్ చివరి దశలో వుంది. ఇంకా మూడు పాటలు చిత్రీకరించాల్సి వుంది. త్వరలో ఈ పాటల్ని కూడా అందమైన లోకేషన్స్‌లో ఈ నెల చివరి వారంలో తెరకెక్కిస్తాం. జులై 3వ వారంలో ఆడియో రిలీజ్ ప్రోగ్రామ్ గ్రాండ్‌గా చేద్దామని సన్నాహాలు చేస్తున్నాం" అని తెలిపారు. హీరో తేజ కాకుమాను మాట్లాడుతూ "ఈ సినిమాలో అద్భుతమైన క్యారెక్టర్ చేస్తున్నాను. ఈ సినిమా నా కెరీర్లో అద్భుతమైన సినిమా అవుతుంది. ఈ సినిమాతోపాటు మరో 3 సినిమాలు చేస్తున్నాను. అందులో ఈ సినిమా ముందుగా రిలీజ్ అవుతుంది" అన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.